**Ո Ր Ո Շ ՈՒ Մ**

**Կատարողական վարույթը կասեցնելու մասին**

«25» 07 2016թ. ք.Եղվարդ

 ԴԱՀԿ ծառայության Կոտայքի մարզային բաժնի Եղվարդ բաժանմունքի հարկադիր կատարող արդարադատության կապիտան Խաչատուր Մարգարյանս, ուսումնասիրելով «11» 03. 2016թ. վերսկսված թիվ 00072663 կատարողական վարույթի նյութերը.

**Պ Ա Ր Զ Ե Ց Ի**

 ՀՀ Կոտայքի մարզի ընդհանուր իրավասության դատարանի կողմից 05.09.2013թ. տրված թիվ ԿԴ1/0959/02/11 կատարողական թերթի համաձայն պետք է՝ Գրետա Հովսեփյանից հօգուտ Տաթևիկ Անտոնյանի բռնագանձել 5.000.000 ՀՀ դրամ` որպես փոխառության գումար,ինչպես նաև ՀՀ քաղ. օրենսգրքի 411-րդ հոդվածով հաշվարկված բանկային տոկոսները` 14.09.2011թ-ից մինչև պարտավորության կատարման օրը ներառյալ:

 Կատարողական գործողությունների ընթացքում պարզվել է,որ պարտապանի անվամբ համատեղ սեփականության իրավունքով գրանցված բնակելի տնից և տնամերձ հողատարածքից նրա բաժնեմասի շուկայական արժեքը կազմում է 818.928 ՀՀ դրամ, որն էլ չի բավարարում պահանջատիրոջ պահանջները բավարարելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.

 **Ո Ր Ո Շ Ե Ց Ի**

 Կասեցնել «11» 03. 2016թ. վերսկսված թիվ 00072663 կատարողական վարույթը 60-օրյա ժամկետով։

 Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

Հարկադիր կատարող` Խ.Մարգարյան